ഇ ബുള് ജെറ്റ് വിവാദത്തില് പൊലീസിനെതിരെ മാത്യു കുഴല്നാടന് തോന്നിയത് പോലെ കൈകാര്യം ചെയ്യാന് ഇത് വെള്ളരിക്കാപട്ടണമല്ല കോഴിക്കോട്: േവ്ലാഗര്മാരായ ഇബുള് ജെറ്റ് സഹോദരങ്ങളെ പൊലീസ് കസ്റ്റഡിയിലെടുത്ത സംഭവത്തില് പ്രതികരണവുമായി മാത്യു കുഴല്നാടന് എം.എല്.എ. കൊറോണയെക്കാള് വലിയ വിപത്തായി മാറുകയാണ് പൊലീസിന്റെയും വാഹന വകുപ്പിന്റെയും അതിക്രമങ്ങളെന്നും തോന്നിയത് പോലെ കൈകാര്യം ചെയ്യാന് ഇത് വെള്ളരിക്കാപട്ടണമല്ലെന്നും അദ്ദേഹം ഫേസ്ബുക്ക് കുറിപ്പില് ചൂണ്ടിക്കാട്ടി.ഫേസ്ബുക്ക് പോസ്റ്റില്നിന്ന്:പൊലീസിനെയും ഉദ്യോഗസ്ഥരെയും ഇങ്ങനെ കയറൂരി വിടാമോ?ഓരോ ദിവസവും പൊലീസ് അതിക്രമങ്ങളുടെ വാര്ത്തയാണ് പുറത്തുവരുന്നത്. മീന് വില്ക്കുന്ന അമ്മയുടെ പാത്രം തട്ടിത്തെറിപ്പിക്കുക. വാഹന പരിശോധനയുടെ പേരില് സാധാരണക്കാരെ വേട്ടയാടുക. സ്ത്രീകളോട് പോലും മര്യാദയില്ലാതെ പെരുമാറുക.ഇന്ന് കൊറോണയെക്കാള് വലിയ വിപത്തായി മാറുകയാണ് പൊലീസിന്റെയും വാഹന വകുപ്പിന്റെയും അതിക്രമങ്ങള്. ഇതില് ഒടുവിലത്തേതാണ് വ്ലോഗറുമാരായ ഈബുള് ജെറ്റ് സഹോദരന്മാരോട് കണ്ണൂരിലെ വാഹന പരിശോധന ഉദ്യോഗസ്ഥര് കാട്ടിയത്. നിയമലംഘനം ഉണ്ടെങ്കില് നടപടി എടുക്കാന് വ്യവസ്ഥാപിതമായ മാര്ഗ്ഗങ്ങള് ഉണ്ട്. അല്ലാതെ നിങ്ങള്ക്ക് തോന്നിയത് പോലെ കൈകാര്യം ചെയ്യാന് ഇത് വെള്ളരിക്കാപട്ടണമല്ല.വിവരസാങ്കേതിക വിദ്യയുടെ ഈ കാലത്ത് യുവാക്കള് വ്യത്യസ്ത മാര്ഗ്ഗങ്ങളിലൂടെയാണ് കഴിവ് തെളിയിക്കുന്നതും തൊഴില് കണ്ടെത്തുന്നതും. ഇതിനെ അഭിനന്ദിക്കാനും പ്രോത്സാഹിപ്പിക്കാനും കഴിഞ്ഞില്ലെങ്കിലും അവരെ ഉപദ്രവിക്കാതിരിക്കാനുള്ള സാമാന്യ മര്യാദ എങ്കിലും ഭരണകൂടം കാണിക്കണം.NB: പലരുടെയും അഭിപ്രായം മാനിച്ച് ഒരു കാര്യം വ്യക്തമാക്കാന് ആഗ്രഹിക്കുന്നു. ആരുടെയും നിയമ ലംഘനത്തെ ന്യായീകരിക്കാന് ഉദ്ദേശിച്ചുള്ളതല്ല ഈ കുറിപ്പ്. ദിനംപ്രതി ഉയര്ന്ന് വരുന്ന പൊലീസ് അതിക്രമങ്ങളുടെ കൂടി പശ്ചാത്തലത്തിലാണ് മേല്കുറിപ്പ്.